CELEX: 62012FN0032
Language: lt
Date: 2012-03-07 00:00:00
Title: Byla F-32/12: 2012 m. kovo 7 d. pareikštas ieškinys byloje ZZ prieš Komisiją

12.5.2012   
            
            
               LT
            
            
               Europos Sąjungos oficialusis leidinys
            
            
               C 138/36
            
         2012 m. kovo 7 d. pareikštas ieškinys byloje ZZ prieš Komisiją
   
   (Byla F-32/12)
   2012/C 138/86
   Proceso kalba: italų
   
      Šalys
   
   
      Ieškovas: ZZ, atstovaujamas advokato G. Cipressa
   
      Atsakovė: Europos Komisija
   
      Ginčo dalykas bei aprašymas
   
   Komisijos implicitinio sprendimo neatlyginti ketvirtadalio ieškovo išlaidų, patirtų nagrinėjant bylą Marcuccio prieš Komisiją, F-56/09, kurioje 2011 m. birželio 9 d. buvo priimtas sprendimas atsakovės nenaudai, panaikinimas.
   
      Ieškovo reikalavimai
   
   
               —
            
            
               Panaikinti Komisijos priimtą arba bet kuriuo atveju jai priskiriamą sprendimą atmesti 2011 m. sausio 4 d. ieškovo petita, neatsižvelgiant į šio atmetimo formą ir į tai, ar atmesta petita dalis ar jis visas.
            
         
               —
            
            
               
                  quatenus oportet panaikinti bet kokios formos priimtą sprendimą, kuriuo atmestas jo 2011 m. liepos 20 d. skundas dėl sprendimo atmesti jo 2011 m. sausio 4 d. prašymą.
            
         
               —
            
            
               
                  quatenus oportet konstatuoti, kad Komisija, nesiėmusi veiksmų dėl jo 2011 m. sausio 4 d. prašymo, neteisėtai nesiėmė 2010 m. birželio 9 d. Tarnautojų teismo sprendimo Marcuccio prieš Komisiją, F-56/09, vykdymo priemonių, konkrečiai nurodytų rezoliucinės dalies 4 punkte.
            
         
               —
            
            
               Priteisti iš Komisijos sumokėti ieškovui 3 174,87 eurų sumą, t. y. sumą, nuo kurios, jeigu ji nebūtų jam sumokėta, ieškovui atsirastų teisė į kasmet kapitalizuojamas 10 % metines palūkanas nuo rytojaus dienos iki šio sumokėjimo dienos.
            
         
               —
            
            
               Priteisti iš Komisijos mokėti ieškovui 10 eurų per dieną pradedant nuo rytojaus dienos iki ad infinitum už kiekvieną dieną, kol Komisija jam nesumokės minėtos 3 174,87 eurų sumos arba bent nesiims akivaizdžių veiksmų dėl jo 2011 m. sausio 4 d. prašymo; ši 10 eurų suma turi būti sumokėta iki tos pačios dienos pabaigos ir, jeigu ji nesumokėta ir kadangi ji nesumokėta, su kasmet kapitalizuojamomis 10 % metinėmis palūkanomis ieškovui nuo rytojaus dienos po dienos, kurią ši suma turėjo būti sumokėta, iki dienos, kurią ji bus sumokėta.
            
         
               —
            
            
               Priteisti iš Komisijos bylinėjimosi išlaidas.